Ultron

**Ultron** on Marvel-kustantamon luoma miltei tuhoutumattomasta adamantiumista rakennettu robotti. Ultron uskoo orgaanisen elämän olevan mitätöntä ja koneiden ottavan vielä joskus vallan. Ultron tuhoaa tunteettomasti halveksimiaan elollisia olentoja tai muuttaa ne kyborgeiksi. Ultron esiintyi ensimmäisen kerran Avengers-lehden numerossa 54 ja sen loivat Roy Thomas ja John Buscema. 

Vuonna 2009 Ultron oli listattu sijalle 23 IGN-sivuston laatimassa kautta aikain sata suurinta sarjakuvarikollista.

James Spader näytteli hahmoa vuonna 2015 elokuvassa **'.

== Historia ==
[[Henry Pym]], nerokas tiedemies loi primitiivisen Ultron-1 robotin, joka tuntemattomasta syystä kääntyi luojaansa vastaan. Ultron-5 oli ensimmäinen, joka taisteli [[Kostajat|Kostajia]] vastaan. Vasta Ultron-6 robotin suurimman edun, kun se uudelleenrakensi itsensä [[adamantium]]ista. Sen jälkeen Ultron on voitettu useasti, mutta se on aina palannut. 

Ultron on yksi kostajien vaarallisimmista vihollisista, sillä edes [[Thor (sarjakuvahahmo)|Thorin]] vasara ei pysty tuhoamaan sen kuorta. 

Kun [[Salatut Sodat|Salatuissa Sodissa]] [[Galactus]] imi Ultronin voimat, [[Tohtori Doom]] käynnisti sen uudelleen. Tällä kertaa Ultron totteli vain Tohtori Doomia, jolloin hän pystyi johtamaan vihollisjoukkoa. Ultron tuhoutui tämän jälkeen, mutta palasi taas. 

Länsirannakon Kostajat onnistuivat kuitenkin pysäyttämään hänet, ennen kuin se muutti suurimman osan Kalifornian väestöstä roboteiksi. (Sarjakuvalehdet: 4, 8/92 Avengers West Coast 65-68.)

Ultron on luonut liittolaisia ja vastustajia: Se loi [[Hullu Haihattelija|Hullun Haihattelijan]] antamasta [[Ihmissoihtu|Ihmissoihdun]] ruumiista [[Vision (sarjakuvahahmo)|Vision]]in, josta tuli Kostajien jäsen. Ultron loi myös [[Jocasta]]n, joka oli myös tuhoutumattomasta adamantiumista tehty robotti. 

Ultron halusi Jocastasta vaimonsa, mutta se siirtyi Kostajien puolelle. Ultron oli tehnyt ennen Jocastaa Alkheman, joka kääntyi Ultronia vastaan ja on ollut myös pitkäaikainen Kostajien vihollinen. Ultron nauhoitti robotteihinsa aivokäyriä. 

Jocastalla oli [[Ampiainen (sarjakuvahahmo)|Ampiaisen]] aivokäyrä ja Alkhemalla [[Matkijalintu (sarjakuvahahmo)|Matkijalinnun]]. Visionilla oli [[Ihmemies (sarjakuvahahmo)|Ihmemiehen]] aivokäyrät. Ultronilla oli luojansa, Henry Pymin aivokäyrät.

== Voimat ja varusteet ==

Ultron jaksaa nostaa noin 70-90 [[tonni]]a, riippuen mikä Ultron on kyseessä. Ultron yrittää aina parannella itseään ja tulee koko ajan vahvemmaksi. Ultron voi ampua kaikenlaisia säteitä käsistään. [[Salatut sodat|Salatuissa sodissa]] Tohtori Doom asensi Ultroniin eräänlaisen atomihajottajan, mutta se ei ollut myöhemmin käytössä.

== Muut mediat ==
=== Marvel Cinematic Universe ===
*Ultron esiintyy [[Marvel Cinematic Universe]]ssa tekoälynä, jonka [[Rautamies|Tony Stark]] ja [[Hulk|Bruce Banner]] loivat tutkimalla [[Loki (sarjakuvahahmo)|Lokin]] valtikassa olevaa Mielikiveä (yhden [[Ikuisuuskivet|Ikuisuuskivistä]]) sekä hyödyntämällä [[Paroni Strucker|paroni Wolfgang von Strucker]]in tekemiä tutkimuksia siitä. Ultron luotiin rauhanturvatarkoitukseen [[YPKVV|S.H.I.E.L.D.:n]] tilalle. Hän kuitenkin kääntyy luojiaan vastaan, koska uskoo rauhan saavuttamiseen ainoan ratkaisun olevan ihmiskunnan tuhoaminen.
**Ultron esiintyy elokuvassa **' (2015), liike- ja ääninäyttelijänään James Spader. Ultron eliminoi J.A.R.V.I.S.:n, julistaa Kostajille aikeensa tuhota ihmiskunta, ja siirtyy Sokoviassa sijaitsevaan Hydran hylättyyn tukikohtaan, alkaen rakentaa itselleen useita uusia kehoja. Hän värvää avukseen Pietro ja Wanda Maximoffin, ja päivittää robottikehojaan Ulysses Klauelta ostetun vibraniumin avulla. Hän yrittää luoda voimakkaimman kehonsa Etelä-Koreassa Helen Chon kehittämän synteettisen kudoksen avulla, ja asettaa Mielikiven sen otsaan. Kostajat vievät tämän kehon häneltä, ja luovat siitä Visionin. Lisäksi Maximoffit kääntyvät Ultronia vastaan, tajutessaan tämän todelliset aikeet. Ultron aikoo nostaa jäljelle jääneestä vibraniumista rakentamallaan laitteella Sokovian pääkaupungin, Novi Gradin, yläilmoihin ja iskeä sen maahan asteroidin tavoin aiheuttaakseen joukkosukupuuton. Kostajat kuitenkin evakuoivat kaupungin, ja tuhoavat sen sekä yksitellen kaikki Ultronin kehot, Visionin ollessa se, joka tuhoaa viimeisen kehon.
**Spader tulee näyttelemään myös Valkoisen Visionin mielessä esiintyvää Ultronin ihmismuotoa Disney+-sarjassa *[[VisionQuest]]* (2026).
*Vaihtoehtoisen aikajanan versio Ultronista, **Ikuinen Ultron** (), esiintyy animaatiosarjassa *[[What If...? (animaatiosarja)|What If...?]]* (2021–2024), ääninäyttelijänään Ross Marquand.
**Hänet nähdään ensi kertaa ensimmäisen tuotantokauden jaksossa ”Mitä jos... Thor olisi ainoa lapsi?” lopussa, kun hän tunkeutuu Juhlija-Thorin aikajanaan. Jaksossa ”Mitä jos... Ultron olisi voittanut?” paljastetaan Ikuisen Ultronin syntytarina. Hän oli onnistunut omassa aikajanassaan lataamaan tietoisuuteensa Visionin kehoon ja laukaissut kaikki Maan ydinohjukset, tuoden ydintalven. Kun Thanos saapui viiden muun Ikuisuuskiven kanssa, Ultron tappoi hänet välittömästi ja otti kivet itselleen. Hän rakensi armeijan, jolla tuhosi myös muita planeettoja, mukaan lukien Asgardin, Sovereignin, Sakaarin, Egon ja Xandarin. Onnistuttuaan, Ultron tuntee, ettei hänellä ole enää tarkoitusta. Mutta sitten hän tulee tietoiseksi Tarkkailutasolla oleskelevan Seuraajan sekä muiden aikajanojen olemassaolosta. Ajettuaan Seuraajan pakosalle pitkän taistelun jälkeen pakosalle, Ultron alkaa käyttää maailmojen keskusta tunkeutuakseen muihin aikajanoihin. Jaksossa ”Mitä jos... Seuraaja rikkoisi valansa?” Ultron päätyi taisteluun Seuraajan värväämiä Multiversumin Vartijoita vastaan, jotka veivät häneltä ensin Sielukiven ja myöhemmin latasivat Arnim Zolan tietoisuuden Visionin kehoon tuhotakseen Ultronin joukkomielen.
**Kolmannen kauden kahdessa viimeisessä jaksossa, ”Mitä jos… Seuraaja katoaisi?” ja ”Mitä jos… Mitä jos?”, esiintyi toinen variantti Ikuisesta Ultronista, joka oli alkanut katua tekojaan. Kapteeni Peggy Carter värväsi hänet auttamaan pelastamaan Seuraajan Viidennestä ulottuvuudesta, jonne muut Seuraajat olivat vieneet hänet tuomittavaksi. Lopulta kyseinen variantti uhraa itsensä antaakseen sekä Seuraajalle että Carterille aikaa paeta.
*Marquand ääninäytteli myös Maan-838:n versiota Ultronista elokuvassa *[[Doctor Strange in the Multiverse of Madness]]* (2022), jossa se ei koskaan kääntynyt ihmiskuntaa vastaan, vaan työskenteli Illuminatille ja käytti robottikehojaan järjestön tukikohdan turvallisuusjoukkoina.

## Lähteet